Source: https://www.aktuality.sk/clanok/511594/najvyssi-sud-zrusil-zaistenie-pozemkov-kosickeho-u-s-steelu/
Timestamp: 2017-08-17 05:59:07+00:00

Document:
Najvyšší súd zrušil zaistenie pozemkov košického U.S. Steelu
Rozhodnutie krajského súdu o zaistení pozemkov súvisí so sporom medzi U.S. Steel košice a americkou firmou ADAMS & Co.
Najvyšší súd (NS) SR zrušil rozhodnutie košického krajského súdu o zaistení časti pozemkov U.S. Steel Košice. Vec sa týka dlhoročného súdneho sporu o náhradu škody, ktorý vedie s košickými oceliarňami americká firma ADAMS & Co.
Krajský súd najprv v marci tohto roku vyhovel návrhu americkej firmy na vydanie zabezpečovacieho opatrenia. Stalo sa tak pre dôvodnú obavu žalobcu, že prípadná exekúcia voči oceliarňam bude ohrozená. Návrh podala firma vzhľadom na medializované informácie o chystanom predaji oceliarní.
Rozsah založených pozemkov, zhruba 500 hektárov, bol podľa žalobcu adekvátny sume 47 miliónov USD (39,84 milióna eur), na ktorú vtedy narástla výška žalovanej sumy vrátane úrokov z omeškania. Vydanie opatrenia podľa krajského súdu neobmedzovalo vlastníka nehnuteľností s ich nakladaním a výkon záložného práva mohol nastať až po tom, keď by pohľadávka bola priznaná právoplatným súdnym rozhodnutím.
Podnik sa odvolal
U.S. Steel Košice sa však odvolal a senát NS SR 11. júla rozhodol o zrušení rozhodnutia krajského súdu. „Spis bol dňa 17. júla 2017 vrátený na Krajský súd Košice,“ potvrdil dnes TASR hovorca NS SR Boris Urbančík. O rozhodnutí NS SR ako prvý informoval denník Sme.
Košické oceliarne rozhodnutie NS SR privítali. „Pevne veríme, že neexistujú platné právne dôvody na zriadenie záložného práva a určite dúfame, že krajský súd to uzná, keď na základe rozhodnutia Najvyššieho súdu SR bude vo veci rozhodovať. Okrem toho veríme, že nároky, ktoré sú za tým, sú bezpredmetné a neopodstatnené, a budeme sa rozhodne brániť voči takýmto tvrdeniam. Budeme naďalej využívať všetky dostupné zákonné prostriedky na ochranu našich práv,“ uviedol dnes pre TASR hovorca U.S. Steel Košice Ján Bača.
V spore sa ADAMS & Co. už 18 rokov súdne domáha náhrady škody za to, že firmy patriace do skupiny niekdajších Východoslovenských železiarní (VSŽ) mali neoprávnene využívať jej know-how. Žalovanou stranou v prvom rade je spoločnosť Gratio Holdings so sídlom na Cypre, ktorá sa stala právnym nástupcom VSŽ. Žalobu podala poradenská firma registrovaná v americkom štáte Delaware ešte v roku 1999 proti spoločnosti VSŽ Oceľ. Žalovaná suma vtedy bola 9,6 milióna USD.
SaS žiada odvolanie šéfa NDS pre výkup pozemkov pri obchvate
Stavebné povolenia na pozemky pod obchvat Bratislavy máme, tvrdí Érsek
Súd v Pakistane zbavil funkcie premiéra Naváza Šarífa
Pribúdajú hlásenia poistných udalostí po víchrici
Automobilový priemysel ovplyvní hospodárstvo, tvrdí Žigov rezort
Ekonomika Zverejnili rebríček 25 najspoľahlivejších značiek áut na svete Najnovšie výsledky veľkého prieskumu ukázali, že autá drahých značiek nemusia byť také spoľahlivé, ako vozidlá...
Ekonomika Šéfovia e-Governmentu Estónska a Veľkej Británie rokujú na Pellegriniho úrade Na úrade podpredsedu vlády rokujú šéf estónskej informatizácie Taavi Kotka a britský e-guru Liam Maxwell.
Ekonomika Ministerstvo prezradilo, kde pribudne 28 nových cyklotrás Bicykle neznečisťujú ovzdušie, nespôsobujú hluk a nevytvárajú zápchy. Na rozvoj cyklodopravy v mestách štát vyčlenil...
Ekonomika Letecká spoločnosť Air Berlin vyhlásila platobnú neschopnosť Air Berlin ide zachraňovať nemecká vláda. Aerolíniám dá úver vo výške 150 miliónov eur.
Ekonomika Zlatá baňa sa len otvára, v ponuke sú miliardy eur Šanca sa už možno nezopakuje, keďže sa spomína reforma delenia spoločných európskych peňazí.
Aktuality > Ekonomika > Ekonomika > Najvyšší súd zrušil zaistenie pozemkov košického U.S. Steelu

References: súd 
 súd 
 súd 
 súd 
 súd 

Súd 
 súd